*Projekts*

Jelgavas novada dome

**LĒMUMS**

Jelgavā

2024. gada 24.aprīlis Nr.

**Par 2023.gada 26.jūlija Jelgavas novada domes lēmuma Nr.18 “Par atteikumu izsniegt atļauju lauksaimniecībā izmantojamās zemes ierīkošanai nekustamajā īpašumā “Rapas”, Līvbērzes pagastā, Jelgavas novadā” atcelšanu**

Pamatojoties uz SIA “Baltijas mežu investīcijas”, reģistrācijas Nr.40203224467, juridiskā adrese: Alberta iela 13, Rīga, LV-1010 (turpmāk - Sabiedrība), 2024.gada 21.februāra iesniegumu, Administratīvā procesa likuma 25.panta pirmo daļu, 70.panta trešo daļu, 83.pantu un 85.panta pirmo daļu, Jelgavas novada dome izvērtēja un secināja, ka:

1. Jelgavas novada pašvaldība (turpmāk – Pašvaldība), pamatojoties uz 2023.gada 30.maija iesniegumu un atbilstoši normatīvo aktu prasībām, uzsāka administratīvo procesu par Sabiedrības paredzēto darbību – lauksaimniecībā izmantojamās zemes ierīkošanai mežā Jelgavas novada Līvbērzes pagastā īpašumā “Rapas” zemes kadastra Nr.54620030137, zemes vienība ar kadastra apzīmējumu 54620030205, 1.kvartāla 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 20., 21., 22., 23., 24., 25., 26.nogabalos, 33.41 ha platībā.
2. Saskaņā ar 2013.gada 5.marta Ministru kabineta noteikumu Nr.118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” 10.punktu Pašvaldība saņēma un izvērtēja pozitīvu Dabas aizsardzības pārvaldes Pierīgas reģionālās administrācijas 19.06.2023. Atzinumu Nr.3.13.4/3891/2023-N, pozitīvu Valsts meža dienesta Zemgales virsmežniecības 09.06.2023. Atzinumu Nr. VM7.5-3/539 un negatīvu Valsts vides dienesta Atļauju pārvaldes 20.06.2023. Atzinumu Nr. Nr.2.3/AP/7208/2023. Pamatojoties uz iepriekš minēto, 2023.gada 26.jūlijā Jelgavas novada domes sēdē tika pieņemts lēmums Nr.18 (protokols Nr.17/2023) “Par atteikumu izsniegt atļauju lauksaimniecībā izmantojamās zemes ierīkošanai nekustamajā īpašumā “Rapas”, Līvbērzes pagastā, Jelgavas novadā”, un ar pieņemto lēmumu tika pabeigts iepriekš uzsāktais administratīvais process.
3. Sabiedrība 2024. gada 21. februāra iesniegumā norāda, ka Sabiedrībai ir mainījušies apstākļi, kuru rezultātā Sabiedrība šobrīd neveiks lauksaimniecībā izmantojamās zemes ierīkošanu Jelgavas novada Līvbērzes pagastā īpašumā “Rapas”, kā rezultātā Sabiedrība atsauc 30.05.2023. iesniegumu, ar kuru tā lūdza izsniegt atļauju lauksaimniecībā izmantojamās zemes ierīkošanu, un, pamatojoties uz Administratīvā procesa likuma 25.panta pirmo daļu, 70.panta trešo daļu, 83.pantu un 85.panta pirmo daļu, lūdz atcelt 2023.gada 26.jūlija Jelgavas novada domes lēmumu Nr.18 (protokols Nr.17/2023).
4. Izskatot Sabiedrības 2024. gada 21. februāra iesniegumu, secināms, ka atbilstoši Administratīvā procesa likuma 85. panta pirmās daļas prasībām ir pamats atcelt nelabvēlīgu tiesisku administratīvo aktu - 2023.gada 26.jūlijā Jelgavas novada domes pieņemto lēmumu Nr.18 “Par atteikumu izsniegt atļauju lauksaimniecībā izmantojamās zemes ierīkošanai nekustamajā īpašumā “Rapas”, Līvbērzes pagastā, Jelgavas novadā”.

Ņemot vērā augstāk minēto un pamatojoties uz Administratīvā procesa likuma 25.panta pirmo daļu, 70.panta trešo daļu, 83.pantu un 85.panta pirmo daļu, Jelgavas novada dome **nolemj:**

**Atcelt** 2023.gada 26.jūlijā pieņemto lēmumu Nr.18 “Par atteikumu izsniegt atļauju lauksaimniecībā izmantojamās zemes ierīkošanai nekustamajā īpašumā “Rapas”, Līvbērzes pagastā, Jelgavas novadā”.

Lēmumu saskaņā ar Administratīvā procesa likuma 79.panta pirmo daļu var apstrīdēt Administratīvajā rajona tiesas attiecīgajā tiesu namā pēc pieteicēja adreses viena mēneša laikā no lēmuma spēkā stāšanās dienas.

Lēmums, kas sūtīts pa elektronisko pastu, stājas spēkā otrajā dienā pēc tā nosūtīšanas (Administratīvā procesa likuma 70.panta otrā daļa, Paziņošanas likuma 9.panta otrā daļa).

Domes priekšsēdētāja pienākumu izpildītāja I.Vītola

D.Gražule

22002558